CELEX: 22012D0154
Language: el
Date: 2012-09-28 00:00:00
Title: Απόφαση της Μεικτής Επιτροπής του ΕΟΧ αριθ. 154/2012, της 28ης Σεπτεμβρίου 2012 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

13.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/3
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 154/2012
   της 28ης Σεπτεμβρίου 2012
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2011/648/ΕΕ της Επιτροπής, της 4ης Οκτωβρίου 2011, για την τροποποίηση της απόφασης 2008/185/ΕΚ ώστε να συμπεριληφθεί το Βέλγιο στον κατάλογο των κρατών μελών που είναι απαλλαγμένα από τη νόσο του Aujeszky (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η εκτελεστική απόφαση 2011/879/ΕΕ της Επιτροπής, της 21ης Δεκεμβρίου 2011, για την τροποποίηση των παραρτημάτων II και IV της οδηγίας 2009/158/ΕΚ του Συμβουλίου σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η εκτελεστική απόφαση 2012/112/ΕΕ της Επιτροπής, της 17ης Φεβρουαρίου 2012, για τροποποίηση του παραρτήματος Ε της οδηγίας 92/65/ΕΟΚ του Συμβουλίου όσον αφορά τα υποδείγματα υγειονομικών πιστοποιητικών για ζώα εκμεταλλεύσεων και ζώα, σπέρμα, ωάρια και έμβρυα από εγκεκριμένους οργανισμούς, ινστιτούτα ή κέντρα (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας, και ζωικά προϊόντα όπως τα ωάρια, τα έμβρυα και το σπέρμα. Η εν λόγω νομοθεσία δεν εφαρμόζεται στην Ισλανδία, όπως ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Η παρούσα απόφαση δεν εφαρμόζεται, επομένως, στην Ισλανδία.
            
         
               (5)
            
            
               Η παρούσα απόφαση αφορά κτηνιατρική νομοθεσία. Η κτηνιατρική νομοθεσία δεν εφαρμόζεται στο Λιχτενστάιν ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως προσδιορίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος I της συμφωνίας για τον ΕΟΧ τροποποιείται ως εξής:
   
               1)
            
            
               Στο σημείο 9 του μέρους 4.1 (οδηγία 92/65/ΕΟΚ του Συμβουλίου) και στο σημείο 15 του μέρους 8.1 (οδηγία 92/65/ΕΟΚ του Συμβουλίου) προστίθεται η κατωτέρω περίπτωση:
               
                           «—
                        
                        
                           
                              32012 D 0112: Εκτελεστική απόφαση 2012/112/ΕΕ της Επιτροπής, της 17ης Φεβρουαρίου 2012 (ΕΕ L 50 της 23.2.2012, σ. 51).».
                        
                     
         
               2)
            
            
               Στο σημείο 84 του μέρους 4.2 (απόφαση 2008/185/ΕΚ της Επιτροπής) προστίθεται η κατωτέρω περίπτωση:
               
                           «—
                        
                        
                           
                              32011 D 0648: Εκτελεστική απόφαση 2011/648/ΕΕ της Επιτροπής, της 4ης Οκτωβρίου 2011 (ΕΕ L 260 της 5.10.2011, σ. 19).».
                        
                     
         
               3)
            
            
               Στο σημείο 3α του μέρους 8.1 (οδηγία 2009/158/ΕΚ του Συμβουλίου) και στο σημείο 4α του μέρους 4.1 (οδηγία 2009/158/ΕΚ του Συμβουλίου) προστίθεται η κατωτέρω περίπτωση:
               
                           «—
                        
                        
                           
                              32011 D 0879: Εκτελεστική απόφαση 2011/879/ΕΕ της Επιτροπής, της 21ης Δεκεμβρίου 2011 (ΕΕ L 343 της 23.12.2011, σ. 105).».
                        
                     
         Άρθρο 2
   Τα κείμενα των εκτελεστικών αποφάσεων 2011/648/ΕΕ, 2011/879/ΕΕ και 2012/112/ΕΕ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 29η Σεπτεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Σεπτεμβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 260 της 5.10.2011, σ. 19.
   
      (2)  ΕΕ L 343 της 23.12.2011, σ. 105.
   
      (3)  ΕΕ L 50 της 23.2.2012, σ. 51.
   
      (4)  Δεν έχουν αναφερθεί συνταγματικές απαιτήσεις.